b'\n_START_ARTICLE_\nSmart\n_START_PARAGRAPH_\nSmart (Smartas) \xe2\x80\x93 labai ma\xc5\xbeos klas\xc4\x97s automobilis leid\xc5\xbeiamas tokio paties pavadinimo kompanijos, priklausan\xc4\x8dios tarptautiniam koncernui Daimler AG._NEWLINE_Bendra \xc4\xafmon\xc4\x97 MCC (Micro Compact Car AG) sukurta korporacij\xc5\xb3 Daimler-Benz ir \xc5\xa0veicarijos laikrod\xc5\xbei\xc5\xb3 kompanijos Swatch (v\xc4\x97liau Swatch i\xc5\xa1\xc4\x97jo i\xc5\xa1 \xc5\xa1io projekto) tikslu sukurti miesto dviviet\xc4\xaf ir labai ekonomi\xc5\xa1k\xc4\x85 mini - automobil\xc4\xaf Smart. Micro Compact Car 2002 m. rugs\xc4\x97jo m\xc4\x97n. pavadinimas buvo pakeistas \xc4\xaf Smart GmbH._NEWLINE_Smart (\xe2\x80\x9eProtingas\xe2\x80\x9c) modelis pirm\xc4\x85 kart\xc4\x85 pateiktas salone Frankfurte 1997 m. Gaminamas Pranc\xc5\xabzijos Amba\xc5\xa1o mieste nuo 1998 m._NEWLINE_Automobilis sukurtas taip vadinamoje \xe2\x80\x9esendvi\xc4\x8do\xe2\x80\x9c platformoje su saugos kapsule Tridion. Kabinos ilgis 2,5 metrai. Kabinos konstrukcija \xe2\x80\x93 ne aerodinami\xc5\xa1ka. Rat\xc5\xb3 baz\xc4\x97 812 mm. Automobilio mas\xc4\x97 720 kg, maksimali - 980 kg. Smart turi pa\xc5\xbeemint\xc4\x85 svorio centr\xc4\x85, kas suma\xc5\xbeina rizik\xc4\x85 automobiliui apsiversti dideliuose pos\xc5\xabkiuose._NEWLINE_Automobilis turi trij\xc5\xb3 cilindr\xc5\xb3 varikl\xc4\xaf, kurio darbin\xc4\x97 apimtis 0,6 l ir galingumas 45 arklio j\xc4\x97g\xc5\xb3 su kuro \xc4\xafpur\xc5\xa1kimu. Variklis yra gale ir suka galinius ratus. Modifikacijoje su turbo \xc4\xafp\xc5\xabtimu pakyla iki 55 arklio j\xc4\x97g\xc5\xb3. Did\xc5\xbeiausias greitis 135 km/h. 1999 m. modelin\xc4\x97 eil\xc4\x97 buvo papildyta modifikacija su dyzeliniu varikliu ir turbo \xc4\xafpur\xc5\xa1kimu 0,8 l darbin\xc4\x97s apimties ir galingumu 41 arklio j\xc4\x97g\xc5\xb3._NEWLINE_\xc5\xa0e\xc5\xa1i\xc5\xb3 - laipteli\xc5\xb3 grei\xc4\x8di\xc5\xb3 d\xc4\x97\xc5\xbe\xc4\x97 Softouch su automati\xc5\xa1kai jungian\xc4\x8diais b\xc4\x97giais ir elektrine sankaba. \xc4\xae standartin\xc4\x99 komplektacij\xc4\x85 \xc4\xafeina ABS stabd\xc5\xbei\xc5\xb3 sistema, dinamin\xc4\x97s stabilizacijos sistema, prie\xc5\xa1 buksavimo sistema, \xe2\x80\x9evagys\xc4\x8di\xc5\xb3 - mened\xc5\xbeeris\xe2\x80\x9c, saugi vairo kolon\xc4\x97l\xc4\x97, saugos pagalv\xc4\x97s vairuotojui ir keleiviui._NEWLINE_Kabrioleto premjera 1999 m. rugs\xc4\x97j\xc4\xaf._NEWLINE_1999 m. lapkri\xc4\x8dio m\xc4\x97n. parodytas variantas su cdi varikliu.'